
ŠAKIŲ RAJONO SAVIVALDYBĖS  TARYBA

SPRENDIMAS

DĖL uždarosios akcinės bendrovės „šakių vandenys“ GERIAMOJO vandens tiekimo ir nuotekų tvarkymo paslaugų kainų nustatymo
2009 m. gruodžio 23  d. Nr.T-409
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 16 p., nusprendžia:

1. Nustatyti uždarajai akcinei bendrovei „Šakių vandenys“ nuo 2010 m. sausio 1 d. geriamojo vandens tiekimo ir nuotekų tvarkymo paslaugų bei pardavimo kainas be pridėtinės vertės mokesčio:


1.1. geriamojo vandens tiekimo ir nuotekų tvarkymo vartotojams – 5,63 Lt/m3, iš to skaičiaus:


1.1.1. geriamojo vandens tiekimo – 2,48 Lt/m³;


1.1.2. nuotekų surinkimo – 1,15 Lt/m3;

1.1.3. nuotekų valymo - 2,00 Lt/m3;

1.2. geriamojo vandens tiekimo ir nuotekų tvarkymo abonentams – 5,59 Lt/m3, iš to skaičiaus:


1.2.1. geriamojo vandens tiekimo – 2,46 Lt/m3;


1.2.2. nuotekų surinkimo – 1,14 Lt/m3;


1.2.3. nuotekų valymo - 1,99 Lt/m3;

1.3. pardavimo kainą vartotojams, kuriems vanduo apskaitomas daugiabučio namo bute:


1.3.1. kai apskaitos prietaisas priklauso vandens tiekėjui – 2,88 Lt butui per mėnesį;


1.3.2. kai apskaitos prietaisas ne vandens tiekėjo – 1,88 Lt butui per mėnesį;


1.4. pardavimo kainą vartotojams, kuriems vanduo apskaitomas daugiabučio namo įvade – 7,60 Lt namui per mėnesį;



1.5. pardavimo kainą vartotojams, kuriems vanduo apskaitomas individualaus namo įvade:


1.5.1. kai apskaitos prietaisas priklauso vandens tiekėjui – 3,78 Lt namui per mėnesį;


1.5.2. kai apskaitos prietaisas ne vandens tiekėjo – 2,18 Lt namui per mėnesį;




1.6. vidutinę pardavimo kainą abonentams – 4,47 Lt apskaitos prietaisui per mėnesį.


2. Pripažinti nuo 2010 m. sausio 1 d. netekusiu galios savivaldybės tarybos 2008 m. lapkričio 27 d. sprendimą Nr.T-339 ,,Dėl uždarosios akcinės bendrovės ,,Šakių vandenys“ geriamojo vandens tiekimo ir nuotekų tvarkymo paslaugų kainų nustatymo“. 

3. Pavesti UAB ,,Šakių vandenys“ direktoriui peržiūrėti rajono savivaldybės tarybos 2008 m. gruodžio 23 d. sprendimu Nr.371 ,,Dėl savivaldybės tarybos 2008 m. balandžio 24 d. sprendimo pakeitimo“ patvirtintą UAB ,,Šakių vandenys“ lėšų panaudojimo infrastruktūros plėtrai ir ilgalaikio turto nusidėvėjimo atstatymui planą ir pateikti svarstyti artimiausiame savivaldybės tarybos posėdyje. 

